Dié juweliersware moet jy nou dra
JY LEES NOU Dié juweliersware moet jy nou dra
Hou jou blink kant voor met unieke juweliersware in 'n verskeidenheid style - van oorgroot en fyn tot klassiek en geometries-modern.
Die kort en meer noupassende halssnoer (choker) is terug. Wat ook al jou smaak, daar is iets vir jou - fyn met interessante detail of bonkig en oorversier. Bekendes soos Taylor Swift, Rihanna en Kourtney Kardashian is al met dié halssnoer gesien.
Dié tendens het nie brieke nie! Die oneindigheidsteken (infinity symbol) bly groot. Met die juweliersware beloof jy aan 'n geliefde op 'n glansryke manier jou oneindige liefde.
"Infinity" is die wiskundige term vir 'n getal wat nie einde het nie.
Geometries wen die kroon
Die interessante lyne van driehoeke, piramides en kubusse is die inspirasie vir dié nuwe juweelmode. Dis 'n absolute móét vir 'n moderne voorkoms.
Tydlose pêrels is dié seisoen oral te sien. Die klassieke edelsteen het wel 'n moderne voorkoms en die grootste tendens is pêrelringe, oorboordjies en bonkige halssnoere en armbande. Egte pêrels of kunspêrels, maak nie saak nie.
Versier ook die oorskulp van jou oor met 'n oorboordjie (ear cuff) en nie net die oorlob nie. Die oorbel hak oor die rand van die oor se skulp, so daar's geen ekstra pyn met gaatjies wat geskiet hoef te word vir dié tendens nie.